

คำสั่งเทศบาลตำบลดอกไม้

ที่ 37/๒๕59

เรื่อง แต่งตั้งคณะกรรมการข้อมูลข่าวสาร

 อาศัยอำนาจตามความในมาตรา 9 แห่งพระราชบัญญัติข้อมูลข่าวสารของทางราชการ พ.ศ. 2540 และข้อ 4 แห่งประกาศคณะกรรมการข้อมูลข่าวสารของราชการ ณ วันที่ 24 กุมภาพันธ์ 2541 เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการ ไว้ให้ประชาชนเข้าตรวจดูประกอบมาตรา 38 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และเพื่อการให้บริการข้อมูลข่าวสารเป็นไปด้วยความเรียบร้อย เทศบาลตำบลดอกไม้ จึงขอแต่งตั้งคณะกรรมการข้อมูลข่าวสาร ประกอบด้วย

 1. นายประชุม บุตรดา ตำแหน่ง ปลัดเทศบาลตำบล ประธานกรรมการ

 2. นางฉวีวรรณ จันทร์หนองหว้า ตำแหน่ง ผู้อำนวยการกองคลัง กรรมการ

 3. นายวุฒินันท์ หันไชยศรี ตำแหน่ง รองปลัดเทศบาล กรรมการ

 4. นายชนะชัย บุตรวาปี ตำแหน่ง นายช่างโยธา กรรมการ

 5. นางสาวสมัย บุตรราช ตำแหน่ง นักจัดการงานทั่วไป กรรมการ

 6. นางสาววิไลวรรณ น้ำคำ ตำแหน่ง นิติกร กรรมการ/ผู้ช่วยเลขานุการ

ให้คณะกรรมการมีอำนาจหน้าที่ต่อไปนี้

1. เสนอนโยบายหรือมาตราเกี่ยวกับการบริหาร การจัดระบบ การขอ การอนุญาต และการบริการข้อมูลข่าวสาร
2. ให้คำแนะนำและเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษาการจัดพิมพ์และการเผยแพร่
3. ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ
4. ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่เทศบาลตำบลหรือว่าไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีการตามกฎหมายว่าด้วยข้อมูลข่าวสารของราชการ
5. ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อราชการ

-2-

6. ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ

7. ให้คำแนะนำหรือเสนอความเห็นในกรณีที่มีปัญหาอุปสรรคเกี่ยวกับการดำเนินการตามระเบียบนี้

8. แต่งตั้งคณะอนุกรรมการหรือคณะทำงานเพื่อปฏิบัติในเรื่องใด ๆ ตามที่คณะกรรมการมอบหมาย

9. เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร

10.อื่นใดตามที่ประชาชนเทศบาลตำบลมอบหมาย

 ทั้งนี้ให้คณะกรรมการที่ได้รับการแต่งตั้งปฏิบัติหน้าที่ไปตามระเบียบอย่างเคร่งครัดอย่าให้เกิดความเสียหายแก่ราชการได้

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 20 เดือน มีนาคม 2559



 นางบุญศรี แสวง)

 นายกเทศมนตรีตำบลดอกไม้